**ฟาวจา สิงห์** หรือ **โฟวจา สิงห์** BEM (ปัญจาบ: ਫੌਜਾ ਸਿੰਘ; Fouja Singh, เกิด 1 เมษายน 1911) เป็นชาวอังกฤษเชื้อสายปัญจาบ ผู้นับถือซิกข์, มีอายุเกิน 110 ปี และเป็นอดีตนักวิ่งมาราธอน สถิติดีที่สุดของเขาในลอนดอนมาราธอน (2003) อยู่ที่ 6 ชั่วโมง 2 นาที และสถิติดีที่สุดของเขาซึ่งทำลายสถิติมาราธอนของบุคคลวัยมากกว่า 90 ปี อยู่ที่ 5 ชั่วโมง 40 นาที ด้วยวัย 92 ปี ในโทรอนโตเวอเทอร์ฟรอนต์มาราธอน (2003)

ฟาวจา สิงห์ เกิดในหมู่บ้านบีสปินด์ เมืองชลันธร ในภูมิภาคปัญจาบ ใต้ปกครองของบริติชอินเดีย เมื่อวันที่ 1 เมษายน 1911 เขาเดินไม่ได้จนอายุได้ห้าปี ขาเขาทั้งบอบบางและอ่อนแรง ทำให้เขาไม่สามารถเดินระยะทางไกล ๆ ได้ ตอนเป็นเด็กเขามักถูกล้อว่า "ดันดา" (ปัญจาบ: ਡੰਡਾ; dandā แปลว่า "ขี้ก้าง") เขาย้ายมายังสหราชอาณาจักรระหว่างการแบ่งประเทศอินเดีย

การลงแข่งมาราธอนและสถิติ
------------------------

เมื่อเขาอายุได้ 89 ปี เขาเริ่มจริงจังกับการวิ่งและลงแข่งในมาราธอนระดับนานาชาติหลายครั้ง เขาลงแข่งครั้งแรกในลอนดอนมาราธอนเมื่อปี 2000 โคชของเขาเคยบอกเล่ากับสื่อว่า สิงห์สามารถวิ่งระยะทาง 20 กิโลเมตรได้สบาย ๆ จึงอยากลงวิ่งมาราธอนซึ่งเขาเข้าใจว่ามีระยะทาง 26 กิโลเมตร ซึ่งความเป็นจริง มาราธอนมีระยะทาง 26 ไมล์ หรือเท่ากับ 42 กิโลเมตร และเขาพึ่งรู้เรื่องนี้หลังฝึกอย่างหนัก เมื่อเขาอายุได้ 93 ปี สิงห์สามารถทำเวลาที่ 6 ชั่วโมง 54 นาทีในมาราธอน ซึ่งเร็วกว่าสถิติโลกเดิมสำหรับมาราธอนในบุคคลวัยมากกว่า 90 ปีไป 58 นาที

สิงห์เป็นเข้าของสถิติระดับชาติของสหราชอาณาจักรสำหรับระยะทาง 200 m, 400 m, 800 m, ไมล์ และ 3000 m สำหรับช่วงอายุของเขา ทั้งหมดนี้มาจากการวิ่งครั้งเดียวในระยะเวลา 94 นาทีของเขา

เมื่ออายุได้ 100 ปี สิงห์สามารถทุบสถิติโลกตามกลุ่มอายุแปดสถิติรวดในมาราธอนวันเดียว ซึ่งจัดขึ้นเป็นพิเศษที่สนามเบิร์ชเมาทน์ในโทรอนโต ประเทศแคนาดา เขาวิ่งระยะ100 เมตร ในเวลา 23.14, 200 เมตร ในเวลา 52.23, 400 เมตร ในเวลา 2:13.48, 800 เมตร ในเวลา 5:32.18, 1500 เมตร ในเวลา 11:27.81, 1 ไมล์ ในเงลา 11:53.45, 3000 เมตร ในเวลา 24:52.47 และ 5000 เมตร ในเวลา 49:57.39 ทุกสถิติที่เขาทุบไม่เคยมีผู้ท้าประลองด้วยวัยถึง 100 ปีมาก่อน และในสามวันถัดมา (16 ตุลาคม 2011) สิงห์เป็นบุคคลอายุ 100 ปีคนแรกที่วิ่งมาราธอนครบระยะทาง หลังเขาวิ่งครบระยะในโทรอนโตวอเตอร์ฟรอนต์มาราธอน ด้วยระยะเวลา 8:11:06

อย่างไรก็ตาม *กินเนสเวิลด์เรคเคิดส์* ปฏิเสธการบันทึกสิงห์ในสถิติโลก เนื่องจากสิงห์ไม่มีสูติบัตรเพื่อยืนยันอายุแท้จริงของเขา อันเป็นผลมาจากช่วงปีที่เขาเกิด (1911) รัฐบาลอินเดียยังไม่มีการทำสูติบัตรให้กับพลเมือง อย่างไรก็ตาม เขามีหนังสือเดินทางซึ่งระบุวันเกิดของเขาเป็น 1 เมษายน 1911 รวมถึงเคยได้รับจดหมายสุขสันต์วันเกิดจากสมเด็จพระนางเจ้าเอลิซาเบธที่สองแห่งสหราชอาณาจักรเนื่องในวันเกิด 100 ปีของเขา

การเมือง
--------

สิงห์เคยเข้าร่วมการเดินขบวนหาเสียงในหมูบ้านกุกรันวลา (Kukranwala) ซึ่งอยู่ในเขตเล่อกตั้งราชา สันสี (Raja Sansi constituency) ใกล้กับอมฤตสระ โดยเขาช่วยหาเสียงให้กับผู้สมัครจากพรรคประชาชนปัญจาบ (Punjab People's Party) ซึ่งมีรายงานระบุว่าเขาแสดงความสนับสนุนพรรคนี้ อย่างไรก็ตาม "ชาวซิกข์ในเมือง" ดังกล่าววิพากษ์วิจารณ์ว่าพรรคได้นำ "ฟาวจา สิงห์ มาใช้อย่างผิด ๆ เพื่อผลประโยชน์ทางการเมือง" และ "เอาความไม่มั่นคงของผู้สูงอายุมาหากิน"

อ้างอิง
-------

1. ↑  Wee, Lea (13 December 2012). "Running gave him second wind". *The Straits Times*. Singapore. p. 24.
2. ↑  "New Delhi Marathon runner Fauja Singh to retire after one last run 3rd of September". p. 169. คลังข้อมูลเก่าเก็บจากแหล่งเดิมเมื่อ 25 January 2013.
3. ↑  "At 101, Fauja Singh completes his final marathon". Agence France-Presse. 24 February 2013. คลังข้อมูลเก่าเก็บจากแหล่งเดิมเมื่อ 26 February 2013. สืบค้นเมื่อ 24 February 2013.
4. ↑  Ashenden, Mark (30 June 2005). "Life Begins at 90". *BBC News*. สืบค้นเมื่อ 16 October 2011.
5. 1 2 3  Rana, Vijay (19 April 2004). "At 93, Adidas Marathon man Fauja runs with god as partner". *The Indian Express*. สืบค้นเมื่อ 18 October 2011. I run while talking to God.
6. ↑  "Runner, 94, finishes capital race". *BBC News*. 12 June 2005. สืบค้นเมื่อ 16 October 2011.
7. ↑  Carney, John (3 February 2012). "Marathon man, 100, takes challenges in his stride". *South China Morning Post*. คลังข้อมูลเก่าเก็บจากแหล่งเดิมเมื่อ 15 July 2012. สืบค้นเมื่อ 14 February 2012.
8. ↑  "The Real Singh, the Real King (Fauja Singh)". *Curry Bear*. April 2010. สืบค้นเมื่อ 16 October 2011.
9. ↑  "94-year-old breaks 5 records within 94 minutes". British Masters Athletic Federation. คลังข้อมูลเก่าเก็บจากแหล่งเดิมเมื่อ 17 October 2011. สืบค้นเมื่อ 16 October 2011.
10. ↑  "Who Are The Oldest People on Our Planet? And, Why Are They That Healthy?". *Diabetes Diet Dialogue*. 14 July 2007. สืบค้นเมื่อ 16 October 2011.
11. ↑  "M100 Indian sets 8 world records in succession? Check ID first". Masterstrack.com. คลังข้อมูลเก่าเก็บจากแหล่งเดิมเมื่อ 31 October 2011. สืบค้นเมื่อ 16 October 2011.
12. ↑  "100 Year Old Fauja Singh Sets EIGHT World Records in a Row". Ontario Masters Athletics. 13 October 2011. คลังข้อมูลเก่าเก็บจากแหล่งเดิมเมื่อ 2011-10-16. สืบค้นเมื่อ 16 October 2011.
13. ↑  "Another marathon milestone for centenarian". *The Tribune*. 17 October 2011. สืบค้นเมื่อ 18 October 2011.
14. ↑  "Fauja Singh, 100, won't make Guinness". ESPN. Associated Press. สืบค้นเมื่อ 24 October 2011.
15. ↑
16. ↑  "Fauja Singh runs for PPP". *The Indian Express*. 24 January 2012. สืบค้นเมื่อ 14 February 2012.
17. ↑  "100-year-old marathoner's family miffed with political party". NDTV. 25 January 2012. คลังข้อมูลเก่าเก็บจากแหล่งเดิมเมื่อ 29 January 2012. สืบค้นเมื่อ 14 February 2012.

| การควบคุมรายการหลักฐาน แก้ไขสิ่งนี้ที่วิกิสนเทศ |
| --- |
| ทั่วไป | 
* ISNI
	+ 1
* VIAF
	+ 1
* เวิลด์แคต

 |
| หอสมุดแห่งชาติ | 
* เยอรมนี
* สหรัฐ

 |